Meta pro Sekunde

Meta pro Sekunde (dt.: Meter pro Sekunde, Eihheitnzeichn: m/s) is de obgleidde Eihheit vo da Gschwindigkeit im SI-Eihheitnsystem. A Objekt, des se mid ana konstantn Gschwindigkeit vo 1 m/s bewegd, legd in oana Sekunde a Streck vo oam Meta zruck.

Im Oidog wean vui Gschwindigkeitn stottdessn in km/h ogem. De Umrechnung vo m/s za km/h eafoigd iwa'n Faktoa 3,6 km/h / m/s.



A leicht z meaknde Regl zan schnejn Umrechna vo m/s za km/h is: "Moi via, minus 10%".

 Oanige Gschwindigkeitn in m/s 

 Fuaßgenga 1 m/s Radlfoahra 7 m/s Wejdrekord 100-Meta-Laff (Usain Bolt)  10,44 m/s Kroftfoahzeig aussahoib gschlossna Ortschoftn (entsprichd 108 km/h) 30 m/s Häxdgschwindigkeit vo om Bugatti Veyron (entsprichd 407 km/h) 113 m/s Häxdgschwindigkeit vo am Modejhelikopta Aluminium-Rotorbladdl mid 700 mm Läng 130 m/s Vakeahsflugzeig 250 m/s Schoigschwindigkeit in Luft ba 20 °C (1234,8 km/h) 343 m/s Zwoate kosmische Gschwindigkeit oda Fluchtgschwindigkeit vo da Eadn 11.180 m/s Middlare Gschwindigkeit vo da Eadn af iahra Boh um de Sun 29.780 m/s Gschwindigkeit vo da Sun af iahra Boh um's Zentrum vo da Muichstroß 220.000 m/s Gschwindigkeit vo da Sun gengiwa da kosmischn Hintagrundstrohlung 369.500 m/s Liachtgschwindigkeit im Vakuum; noch da speziejn Relativitetstheorie de häxde Gschwindigkeit, mid dea Informaziona iwadrong wean kenna. 299.792.458 m/s